
ΑΠΟΦΑΣΕΙ Σ 

Αριθμ. ΥΠΠΟΑ/ΓΔΥΑ/ΑΤΔΑΔΤΑ/273142/16055/3908 
Ανάθεση αρμοδιοτήτων στον Υφυπουργό Πολιτισμού 
και Αθλητισμού Χαράλαμπο -Σταύρο Κοντονή. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΠΟΛΙΤΙΣΜΟΥ 
ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 81 και 83 του Συντάγματος, 
β) των άρθρων 41 παρ. 1 και 5, και 90 του Κώδικα Νομο¬ 
θεσίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του Π.δ. 63/2005 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα» (Α'98) όπως ισχύει, 
γ) του Π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδομών, 
Ναυτιλίας και Τουρισμού σε Υπουργείο Οικονομίας, Ανά¬ 
πτυξης και Τουρισμού και του Υπουργείου Παραγωγικής 
Ανασυγκρότησης, Περιβάλλοντος και Ενέργειας. Μετα¬ 
φορά Γ ενικής Γ ραμματείας Βιομηχανίας στο Υπουργείο 
Οικονομίας, Ανάπτυξης και Τουρισμού» (Α' 114), 
δ) του Π.δ. 104/2014 «Οργανισμός Υπουργείου Πολιτι¬ 
σμού και Αθλητισμού» (Α' 171), όπως ισχύει, 
ε) του Π.δ. 69/2015 «Διορισμός του Αλεξίου Τσίπρα 
του Παύλου, Αρχηγού του Κόμματος του «Συνασπισμού 
Ριζοσπαστικής Αριστερός» (ΣΥ.ΡΙΖ.Α.), ως Πρωθυπουρ¬ 
γού (Α' 113), 

στ) του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 


ζ) της Υ2/22.09.2015 απόφασης του Πρωθυπουργού 
«Σύσταση θέσεων Αναπληρωτών Υπουργών και Υφυ¬ 
πουργών» (Β' 2076). 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Στον Υφυπουργό Πολιτισμού και Αθλητισμού Χαρά¬ 
λαμπο - Σταύρο Κοντονή ανατίθεται η άσκηση του 
συνόλου των αρμοδιοτήτων των Υπηρεσιών της Γε¬ 
νικής Γ ραμματείας Αθλητισμού, καθώς και των επο- 
πτευομένων από τη Γενική Γραμματεία Αθλητισμού 
Οργανισμών και Νομικών Προσώπων Δημοσίου και 
Ιδιωτικού Δικαίου. 

Άρθρο 2 

Στις κατά άρθρο 1 αρμοδιότητες περιλαμβάνονται: 
α) Οι κοινοβουλευτικές αρμοδιότητες, 
β) η νομοθετική πρωτοβουλία, η οποία ασκείται μόνον 
από κοινού με τον Υπουργό, 
γ) η πρόταση για την έκδοση ατομικών και κανονιστι¬ 
κών διαταγμάτων, 

δ) η έκδοση πράξεων ατομικού και κανονιστικού χα¬ 
ρακτήρα, 

ε) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 
στ) η έκδοση αποφάσεων επιχορήγησης που αφορούν 
στον Τομέα Αθλητισμού, καθώς και αποφάσεις εγκρί¬ 
σεων προϋπολογισμού και απολογισμού των εποπτευ- 
ομένων φορέων Τομέα Αθλητισμού του Υπουργείου 
Πολιτισμού και Αθλητισμού, 
ζ) ο διορισμός των διοικήσεων όλων των εποπτευόμε¬ 
νων από τη Γ ενική Γ ραμματεία Αθλητισμού του Υπουρ¬ 
γείου Πολιτισμού και Αθλητισμού, οργανισμών, νομικών 
προσώπων δημοσίου και ιδιωτικού δικαίου, 
η) η εκπροσώπηση του Υπουργείου Πολιτισμού και 
Αθλητισμού στην Ευρωπαϊκή Ένωση και τους διεθνείς 

οργανισμούς, για θέματα που αφορούν στον Τομέα 
Αθλητισμού, 

θ) ο διορισμός, η πρόσληψη, η απόσπαση, η μετάταξη 
και η τοποθέτηση του κάθε φύσης και σχέσης εργασίας 
προσωπικού των υπηρεσιών και νομικών προσώπων δη¬ 
μοσίου και ιδιωτικού δικαίου αρμοδιότητας της Γενικής 
Γραμματείας Αθλητισμού. 

Άρθρο 3 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2015 
Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

Ο ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΑΡΙΣΤΕΙΔΗΣ ΜΠΑΛΤΑΣ 

